చెన్నై : లెక్కలేనన్ని ఆరోపణలు, వేల కోట్ల బినామీ ఆస్తులు.. పాతికేళ్ల క్రితమే సూట్కేస్ కంపెనీలు, చెప్పుకుంటూ పోతే శశికళ అండ్ కో.. తమిళనాట చేసిన అరాచకాలు అన్నీ ఇన్నీ కావు. అయినాసరే అధికారం మాటున, జయ ఇమేజ్ చాటున అన్నీ కనిపించకుండా పోయాయి. బలపరీక్షలో ముఖ్యమంత్రిగా పళనిస్వామి నెగ్గి ఉండవచ్చు. కానీ ప్రభుత్వాన్ని నడపబోయేది మాత్రం జైల్లో ఉన్న శశికళే అన్నది బహిరంగ రహస్యం. చిన్నమ్మ ఆదేశాల మేరకే ప్రభుత్వ నడుస్తుందని, సాక్షత్తూ సీఎం పళనిస్వామి ప్రకటించారు. అక్రమాస్తుల కేసులో సుప్రీం కోర్టు శిక్ష విధించిన ఓ అవినీతిపరురాలు చేతుల్లో ఆరుకోట్ల మంది తమిళ ప్రజల భవిష్యత్తు ఉండబోతోంది. పాతికేళ్లుగా పోయెస్ గార్డెన్కు పరిమితమైన అవినీతి ఊడలు ఇకపై ఎలా విస్తరిస్తాయో ప్రత్యేకంగా చెప్పుకోవాల్సిన పనిలేదు.గడచిన 25 ఏళ్లలో చిన్నమ్మ అండ్ కోపై వచ్చిన ఆరోపణలకు లెక్కే లేదు. సూట్ కేసులు అన్న పదం ఇంకా మీడియాకు పరిచయం కాకమునుపే ఆ తరహా వ్యాపారాలకు తమిళనాట శశికళ అండ్ కో.. తెరతీసింది. లేని కంపెనీలను సృష్టించడం, ఒక్క రోజులోనే పది కంపెనీలు ప్రారంభించడం, తప్పుడు అడ్రస్లతో ఏళ్ల తరబడి ఆ కంపెనీలను నడుపుతున్నట్లు లెక్క చూపడం.. ఇవన్నీ తమిళనాట ఏనాడో జరిగిన బాగోతాలు. 60 ఏళ్ల క్రితం మన్నార్ గుడికి సమీపంలోని తిరుత్తురాయ్పూండి అనే చిన్న గ్రామంలో ఓ కాంపౌండర్కు శశికళ పుట్టింది. అప్పుడు ఆమె తండ్రికి ఉన్నఆస్తి కేవలం 7 ఏకరాల భూమి మాత్రమే. నటరాజన్ను వివాహం చేసుకున్ననాటికి ఆమె సాధారణ మధ్యతరగతి గృహిణి. వీడియో క్యాసెట్లు అద్దెకు ఇచ్చుకుని వ్యాపారం చేశారంటే శశి ఆర్థిక పరిస్థితి ఏంటో అర్థం చేసుకోవచ్చు. ఆమె పొయెస్ గార్డెన్లో అడుగుపెట్టాక, జయకు దేవుడిచ్చిన సోదరి అవతారం ఎత్తాక...పాతికేళ్లలో వేల కోట్లకు పడగలెత్తారు. లెక్కల్లోకొచ్చిన బినామీల సంఖ్య 43. ఇంకా భూ దందాలు, ఆక్రమణలు వాటి గురించి చెప్పుకుంటే మరో చరిత్ర అవుతుంది.
chennai : lekkalenanni aaropanalu, vela kotla binami aastulu.. paatikella kritame sootkes companylu, cheppukuntu pothe sasikala and koo.. tamilanaata chesina araachakaalu annee innee kaavu. ayinasare adhikaaram maatuna, jaya image chaatuna annee kanipinchakunda poyayi. balapareekshalo mukhyamantrigaa palaniswamy neggi undavacchu. cony prabhutvaanni nadapaboyedi maatram jaillo unna sasikale annadi bahiranga rahasyam. chinnamma aadesaala merake prabhutva nadustundani, saakshattuu cm palaniswamy prakatinchaaru. akramaastula kesulo supreem kortu shiksha vidhinchina oo avineetiparuraalu chetullo aarukotla mandi tamila prajala bhavishyattu undabotondi. paatikellugaa poyes gaardenku parimitamaina avineeti oodalu ikapai ela vistaristaayo pratyekamgaa cheppukovalsina paniledu.gadachina 25 ellalo chinnamma and kopai vachina aaropanalaku lekke ledu. suut kesulu anna padam inka mediaku parichayam kakamunupe aa taraha vyaapaaraalaku tamilanaata sasikala and koo.. terateesindi. laeni companylanu srushtinchadam, okka rojulone padi companylu praarambhinchadam, tappudu adraslatho ella tarabadi aa companylanu naduputunnatlu lekka chuupadam.. ivannee tamilanaata enado jarigina bagotalu. 60 ella kritam mannar gudiki sameepamloni tirutturaaypuundi ane chinna graamamlo oo compounderku sasikala puttindi. appudu aame tandriki unnaaasti kevalam 7 ekarala bhoomi matrame. natarajannu vivaham chesukunnanatiki aame saadhaarana madhyataragati gruhini. veedio cassetlu addeku ichukuni vyaparam chesarante sashi aardhika paristhiti ento artham chesukovachhu. aame poyes gardenlo adugupettaka, jayaku devudichina sodari avataaram ettaaka...paatikellalo vela kotlaku padagalettaaru. lekkallokochina binaameela sankhya 43. inka bhoo dandaalu, aakramanalu vaati gurinchi cheppukunte maro charitra avutundi.